Diari Oficial de la Generalitat Valenciana


Sumari del DOGV 6331, del 12-08-2010 (2010/9069)

RESOLUCIÓ de 26 de juliol de 2010, de la consellera de Justícia i Administracions Públiques, per la qual es disposa l'execució de la Sentència ferma número 757/2006, del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6331

Data del DOGV
:   12-08-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/9069


Data del document
:   26-07-2010

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 26 de juliol de 2010, de la consellera de Justícia i Administracions Públiques, per la qual es disposa l'execució de la Sentència ferma número 757/2006, del Tribunal Superior de Justícia de la Comunitat Valenciana. [2010/9069]  
Per Orde de 30 de gener de 2003, de la Conselleria de Justícia i Administracions Públiques, es van convocar proves selectives d'accés al grup A, sector administració general, accés lliure (Convocatòria 01/00) corresponents a l'oferta d'ocupació pública de la Generalitat Valenciana de 2000 (DOCV 11.02.2003).  
Per Acord del Tribunal de Selecció, de 14 d'abril de 2005, es van fer públiques la relació definitiva d'aspirants i les puntuacions definitives del barem.  
Disconforme amb este acord, l'aspirant Ana Tarsilli Julián va interposar recurs d'alçada davant de l'òrgan convocant.  
Confirmat -en la via administrativa de recurs- l'Acord de 14 de d'abril de 2005, la interessada va sotmetre a revisió jurisdiccional, davant del Tribunal Superior de Justícia de la Comunitat Valenciana, la resolució administrativa desestimatòria de la seua pretensió.  
El recurs contenciós administratiu, que es va substanciar pels tràmits del procediment ordinari, va ser decidit estimatòriament per la Sentència 757/2006, de 7 de juliol.  
Impugnada en cassació la Sentència 757/2006, el Tribunal Suprem, Sala Contenciosa Administrativa, Secció Setena, per Sentència de 22 de març de 2010, va declarar que no hi havia lloc al recurs especial i va confirmar la correcció de les conclusions processals obtingudes en les interlocutòries originals.  
La Secció Segona de la Sala Contenciosa Administrativa del Tribunal Superior de Justícia, que va conéixer del recurs en única instància, va estimar la pretensió impugnatòria de la demandant. La part dispositiva de la sentència anul·la l'Acord de 14 d'abril de 2005, així com la resolució confirmatòria en alçada i reconeix, com a situació jurídica individualitzada, «el dret de l'actora a l'obtenció de 16,32 punts en la fase de concurs i de 78,81 punts en la valoració total de les proves selectives, amb els corresponents efectes».  
Vista l'Acta de 23 de juliol de 2010, del Tribunal de Selecció de la referida Convocatòria 01/00.  
Atesos els pronunciaments continguts en la resolució de la Sentència 757/2006, del Tribunal Superior de Justícia de la Comunitat Valenciana, i de conformitat amb el que disposa l'article 118 de la Constitució espanyola, així com en els articles 17.2 de la Llei Orgànica 6/1985, d'1 de juliol, del Poder Judicial, i 103.2 de la Llei 29/1998, de 13 de juliol, reguladora de la Jurisdicció Contenciosa Administrativa, que establixen l'obligatorietat de compliment de les sentències i la resta de resolucions fermes dictades pels tribunals de justícia, resolc:  
Declarar, a proposta del Tribunal de Selecció, que a l'aspirant Ana Tarsilli Julián, amb DNI 68 199 115, li corresponen 16,32 punts en la fase de concurs, amb la qual cosa obté una qualificació final de 78,81 punts en el concurs oposició de la Convocatòria 01/00, de proves selectives d'accés al grup A, sector administració general, torn lliure.  
Contra la present resolució, podrà promoure's, per les parts legitimades, incident d'execució de sentència, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
València, 26 de juliol de 2010.- La consellera de Justícia i Administracions Públiques: Paula Sánchez de León Guardiola.